Sajandeid on ajaloolased pidanud kuningas Arturit kõigest müüdiks, kuid müüdi aluseks oli tõeline kangelane. Artur (Clive Owen) ei soovi muud, kui minna pärast väeteenistuse lõppu Rooma,  et elada seal rahus ja vaikuses. Viimane ohtlik ülesanne viib aga tema ja ta Ümarlaua rüütlid äratundmisele, et pärast Rooma vägede taandumist vajab Britannia juhti, kes täidaks tekkinud tühiku.    On vaja kuningat, kes koondaks jõud, et võidelda pealetungivate saksi hordidega. Kedagi, kes viiks saareriigi uude ajastusse. Abiks endine vaenlane Merlin (Stephen Dillane) ja vapper Guinevere (Keira Knightley), peab Artur leidma endas jõudu, et muuta ajaloo kulgu.      "Kuningas Artur"  on suurejooneline seiklusfilm, mille nimiosa mängib laiemale publikule suhteliselt tundmatu Clive Owen ("Bourne'i identiteet", BMW lühifilmid). Lisaks talle teevad kaasa Keira Knightley ("Kariibi mere piraadid"), Ioan Gruffudd ("Black Hawk Down"), Ray Winstone ("Külmale mäele"), Stellan Skarsgård ("Laineid murdes", "Good Will Hunting"), Til Schweiger ("Knockin' on Heaven's Door"), Stephen Dillane ("Tunnid") jt. Lavastas Antoine Fuqua ("Treeningpäev"), stsenaariumi kirjutas David Franzoni ("Gladiaator").  Filmi tootis superprodutsent Jerry Bruckheimer ("Kariibi mere piraadid").    Alla 12.aastastele mittesoovitatav (MS12) !